CELEX: 32011D0007
Language: sk
Date: 2011-01-07 00:00:00
Title: 2011/7/EÚ: Rozhodnutie Komisie zo 7. januára 2011 , ktorým sa mení a dopĺňa príloha XI k smernici Rady 2003/85/ES, pokiaľ ide o zoznam laboratórií oprávnených narábať so živým vírusom slintačky a krívačky [oznámené pod číslom K(2010) 9592]  Text s významom pre EHP

8.1.2011   
            
            
               SK
            
            
               Úradný vestník Európskej únie
            
            
               L 5/27
            
         ROZHODNUTIE KOMISIE
   zo 7. januára 2011,
   ktorým sa mení a dopĺňa príloha XI k smernici Rady 2003/85/ES, pokiaľ ide o zoznam laboratórií oprávnených narábať so živým vírusom slintačky a krívačky
   [oznámené pod číslom K(2010) 9592]
   (Text s významom pre EHP)
   (2011/7/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2003/85/ES z 29. septembra 2003 o opatreniach Spoločenstva na kontrolu slintačky a krívačky, ktorou sa zrušuje smernica 85/511/EHS a rozhodnutia 89/531/EHS a 91/665/EHS a mení a dopĺňa sa smernica 92/46/EHS (1), a najmä na jej článok 67 ods. 2,
   keďže:
   
               (1)
            
            
               V smernici 2003/85/ES sa ustanovujú minimálne kontrolné opatrenia, ktoré sa majú uplatňovať v prípade výskytu ohniska slintačky a krívačky, a určité preventívne opatrenia zamerané na zvýšenie informovanosti a pripravenosti príslušných orgánov a poľnohospodárov, pokiaľ ide o toto ochorenie.
            
         
               (2)
            
            
               K týmto preventívnym opatreniam patrí povinnosť členských štátov zabezpečiť, aby k manipulácii s vírusom slintačky a krívačky na účely výskumu a diagnostiky dochádzalo len v schválených národných laboratóriách uvedených na zozname v časti A prílohy XI k smernici 2003/85/ES.
            
         
               (3)
            
            
               Francúzsko oficiálne informovalo Komisiu o zmene názvu jeho národného laboratória uvedeného na zozname v časti A prílohy XI k smernici 2003/85/ES nachádzajúceho sa na území Francúzska.
            
         
               (4)
            
            
               Z dôvodu právnej istoty je dôležité nepretržite aktualizovať zoznam laboratórií uvedený v časti A uvedenej prílohy. Preto je potrebné nahradiť položku týkajúcu sa Francúzska v zozname laboratórií uvedenom v časti A prílohy XI k smernici 2003/85/ES.
            
         
               (5)
            
            
               Príloha XI k smernici 2003/85/ES by preto mala zodpovedajúcim spôsobom zmeniť a doplniť.
            
         
               (6)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V časti A prílohy XI k smernici 2003/85/EHS sa položka týkajúca sa Francúzska nahrádza takto:
   
      
                  „FR
               
               
                  Francúzsko
               
               
                  Agence nationale de sécurité sanitaire de l'alimentation, de l'environnement et du travail (ANSES), Laboratoire de santé animale de Maisons-Alfort
               
               
                  Francúzsko“
               
            
   Článok 2
   Toto rozhodnutie je určené členským štátom.
   
      V Bruseli 7. januára 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. EÚ L 306, 22.11.2003, s. 1.